**[Београд, Електротехничка школа „Никола Тесла“, 16. новембар 2016.](http://www.muzejgenocida.rs/85-novosti/270-%D0%B1%D0%B5%D0%BE%D0%B3%D1%80%D0%B0%D0%B4,-%D0%B5%D0%BB%D0%B5%D0%BA%D1%82%D1%80%D0%BE%D1%82%D0%B5%D1%85%D0%BD%D0%B8%D1%87%D0%BA%D0%B0-%D1%88%D0%BA%D0%BE%D0%BB%D0%B0-%E2%80%9E%D0%BD%D0%B8%D0%BA%D0%BE%D0%BB%D0%B0-%D1%82%D0%B5%D1%81%D0%BB%D0%B0%E2%80%9C,-16-%D0%BD%D0%BE%D0%B2%D0%B5%D0%BC%D0%B1%D0%B0%D1%80-2016.html" \o "Београд, Електротехничка школа \„Никола Тесла\“, 16. новембар 2016.)**



Захваљујући управи, стручном особљу и професорима Електротехничке школе „Никола Тесла“ у Београду (посебно професору верске наставе Лазару, иницијатору одржавању часа историје) 16. новембра омогућено је гостовање представника Музеја жртава геноцида и Удружења логораша логора у НДХ – Јасеновац.

Предавању је присуствовало више од 100 ученика, од првог до четвртог разреда, у просторијама школске библиотеке. Говорили су кустоси Музеја жртава геноцида историчари Јасмина Тутуновић-Трифунов (Акција Диане Будисављевић – Спасавање српске деце из логора у Независној Држави Хрватској) и др Ненад Антонијевић (најновије активности Музеја жртава геноцида, геноцидни карактер усташке државе и логор Јасеновац), као и Новак Дукић, дете – логораш (о свом страдању и страдању своје породице).